./data/phi0474/phi009/phi0474.phi009.perseus-lat2.xml
M. Tullius Cicero
non dicam hoc				loco maiores nostros semper in pace consuetudini, in bello utilitati paruisse,				semper ad novos casus temporum novorum consiliorum rationes accommodasse, non dicam				duo bella maxima, Punicum atque Hispaniense, ab uno imperatore esse confecta						duasque urbis potentissimas quae huic				imperio maxime minitabantur, Carthaginem atque Numantiam, ab eodem Scipione esse deletas, non				commemorabo nuper ita vobis patribusque vestris esse visum ut in uno C Gaio Mario spes imperi poneretur, ut idem cum Iugurtha, idem				cum Cimbris, idem cum Teutonis bellum administraret; in ipso Cn Gnaeo Pompeio in quo novi constitui nihil volt Q Quintus Catulus quam multa sint nova summa Q Quinti					Catuli voluntate constituta recordamini